АҞӘА, абҵ 11 – Sputnik. Урыстәыла Ахада Владимир Путин Пекин иҟазаара иалагӡаны изныкымкәа Барак Обама диԥылеит, абри атәы ааицҳаит Владимир Путин ипресс-маӡаныҟәгаҩ Дмитри Песков. Песков иҳәеит ишизымдыруа урҭ аиԥыларақәа раан "Исламтәи аҳәынҭқарра" аҿагылараҿы аҳәынҭқаррақәа реицхыраара атема ықәгылазу иқәгыламзу.
Иара убас, Путин алшара иман иааркьаҿны Виетнами Индонезиеи рхадацәа рԥылара. Уаҟа ирылацәажәан аҳәынҭкқаррақәа реизыҟазаашьаҿы азҵаара хадақәа.